Source: http://www.legex.ro/Ordin-117-2017-157348.aspx
Timestamp: 2018-10-17 08:27:23+00:00
Document Index: 30771512

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

Ordinul 117/2017 | Legislatie gratuita
Ordin 117 2017 a se vedea Ordin 110 2016
Ordinul Nr.117 din 12.12.2017
ACT PUBLICAT ÎN MONITORUL OFICIAL NR. 997 din 15 decembrie 2017
Având în vedere prevederile art. 75 alin. (1) lit. b) şi art. 79 alin. (3) şi (4) din Legea energiei electrice şi a gazelor naturale nr. 123/2012, cu modificările şi completările ulterioare, prevederile Metodologiei de stabilire a tarifelor pentru serviciul de distribuţie a energiei electrice, aprobată prin Ordinul preşedintelui Autorităţii Naţionale de Reglementare în Domeniul Energiei nr. 72/2013, cu modificările şi completările ulterioare, prevederile Metodologiei privind stabilirea obligaţiilor de plată a energiei electrice reactive şi a preţului reglementat pentru energia electrică reactivă, aprobată prin Ordinul preşedintelui Autorităţii Naţionale de Reglementare în Domeniul Energiei nr. 33/2014, cu modificările şi completările ulterioare,în temeiul prevederilor art. 5 alin. (1) lit. b) şi alin. (5), precum şi ale art. 9 alin. (1) lit. c) şi lit. ab) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, preşedintele Autorităţii Naţionale de Reglementare în Domeniul Energiei emite următorul ordin: Articolul 1Se aprobă tarifele specifice pentru serviciul de distribuţie a energiei electrice, practicate de Societatea Distribuţie Energie Oltenia - S.A., prevăzute în anexa care face parte integrantă din prezentul ordin. Articolul 2Tariful de distribuţie a energiei electrice utilizat pentru facturare se calculează prin însumarea tarifelor specifice pentru serviciul de distribuţie a energiei electrice prevăzute la art. 1, în funcţie de nivelul de tensiune din punctul de delimitare a instalaţiilor electrice aparţinând operatorului de distribuţie concesionar de cele ale clientului final, stabilit conform contractului de distribuţie a energiei electrice. Articolul 3(1) Se aprobă preţul pentru energia electrică reactivă de 0,0639 lei/kVARh, practicat de Societatea Distribuţie Energie Oltenia - S.A. (2) Energia electrică reactivă se facturează şi se plăteşte conform Metodologiei privind stabilirea obligaţiilor de plată a energiei electrice reactive şi a preţului reglementat pentru energia electrică reactivă, aprobată prin Ordinul preşedintelui Autorităţii Naţionale de Reglementare în Domeniul Energiei nr. 33/2014, cu modificările şi completările ulterioare.(3) Preţul pentru energia reactivă s-a stabilit utilizând preţul mediu estimat al energiei electrice active pentru acoperirea consumurilor proprii tehnologice în reţele de 213,03 lei/MWh, care include tarifele aferente serviciului de transport, serviciilor de sistem şi de administrare piaţă, aprobat de autoritatea competentă pentru anul 2017 pentru societatea Distribuţie Energie Oltenia - S.A. Articolul 4Operatorul concesionar de distribuţie a energiei electrice, Societatea Distribuţie Energie Oltenia - S.A., duce la îndeplinire prevederile prezentului ordin, iar entităţile organizatorice din cadrul Autorităţii Naţionale de Reglementare în Domeniul Energiei urmăresc respectarea acestora. Articolul 5La data intrării în vigoare a prezentului ordin se abrogă Ordinul preşedintelui Autorităţii Naţionale de Reglementare în Domeniul Energiei nr. 110/2016 privind aprobarea tarifelor specifice pentru serviciul de distribuţie a energiei electrice şi a preţurilor pentru energia electrică reactivă, pentru Societatea CEZ Distribuţie - S.A., publicat în Monitorul Oficial al României, Partea I, nr. 1.016 din 19 decembrie 2016. Articolul 6 Prezentul ordin se publică în Monitorul Oficial al României, Partea I, şi intră în vigoare la data de 1 ianuarie 2018. Preşedintele Autorităţii Naţionale de Reglementare în Domeniul Energiei, Dumitru Chiriţă ANEXĂ TARIFE SPECIFICE pentru serviciul de distribuţie a energiei electrice practicate de societatea Distribuţie Energie Oltenia - S.A., valabile începând cu data de 1 ianuarie 2018 Tarifele nu conţin taxa pe valoarea adăugată.
Societatea Distribuţie Energie Oltenia - S.A. IT 21,54
MT 41,27
JT 106,87
COMENTARII la Ordinul 117/2017
Momentan nu exista niciun comentariu la Ordinul 117 din 2017
Alte acte pe aceeaşi temă cu Ordin 117/2017
Ordin 110 2016